બેકાબુ ટોળાએ હુરીયો બોલાવતાં રેલીની જેમ ચારેય મહિલાઓને બજારમાં ચાલતાં પોલીસ મથકમાં લઇ જવાઇ હતી.જેમ જેમ વાત પ્રસરતી ગઇ તેમ તેમ કુતુહલવશ લોકો ભળતા જતાં પોલીસમથક હેકડેઠઠ મેદનીથી ભરાઇ જવા પામ્યું હતું.પોલીસે મહિલાઓની પુછપરછ કરતાં તેમનાં નામ રંગીલી સુરજમલ કેદાર દેવીપુજક ઉ.વ.૫૦ તથા ગુલીબેન જોઘરાજ સુરજમલ દેવીપુજક બંન્ને રહે.કાચલી તથા દિલખુશ રમેશ માંગીલાલ દેવીપુજક અને ગુલમોર બનવારી માંગીલાલ દેવીપુજક ઉ.વ.૪૦ બંન્ને રહે. કુંજેડ તા.અઠરૂ જી.બારા (રાજસ્થાન) હોવાનું તથા રાણીવાડાથી પેસેન્જર ગાડીમાં ભિક્ષાવૃતિ માટે થરાદ આવેલ હોવાનું અને બસસ્ટેશન આજુબાજુ ભીખ માંગવા જતાં લોકોનું ટોળું ભેગું થઇ જતાં હોબાળો કર્યો હોવાનું જણાવ્યું હતું.પોલીસે તેમની સામે અટકાયતી પગલાં લઇ તેમને છોડી મુકી હતી.આ બનાવથી નગરમાં ભારે ચકચાર સાથે છોકરાં ઉઠાવવા આવેલી ગેંગ ઝડપાઇ હોવાની અફવાઓ ટૉક ઓફ ધ ટાઉન બનવા પામી હતી.